Nadir Afonso

Nadir AFONSO (4a de decembro 1920 – 11a de decembro 2013) estis portugala geometriabstraktisma pentristo. Formale edukita en arkitekturo, kion li frue praktikis en sia kariero kun Le Corbusier kaj Oscar Niemeyer, Nadir Afonso poste studis pentrarton en Parizo, iĝis unu el la pioniroj de la kinetika arto, kaj laboris kun Victor Vasarely, Fernand Léger, Auguste Herbin, kaj André Bloc.

Kiel artoteoriisto de sia propra estetiko bazita sur geometrio, publikigita en kelkaj libroj, Nadir Afonso defendis la ideon ke arto estas pure objektiva kaj regata de reguloj kiu traktas arton ne kiel ago de imagopovo, sed de observado, perceptado kaj formomanipulado.

Nadir Afonso atingis internacian agnoskon frue en sia kariero kaj multaj el liaj verkoj estas en muzeoj. Liaj plej famaj verkoj estas la serio Urboj, kiu montras lokojn tra la tuta mondo. Li pentris ĝis siaj lastaj jaroj kaj mortis la 11an de decembro 2013 en hospitalo en Cascais.Morreu o pintor Nadir Afonso, mestre da abstracção geométrica  Dum sia vivo li atingis grandajn honorojn, reprezentante sian landon je la plej altaj niveloj. En sia naskiĝurbo estas nun Muzeo de Nuntempa Arto kiu portas lian nomon kaj estas al li dediĉita.

 Notoj 

 Eksteraj ligiloj 


 retejo de Fondaĵo Nadir Afonso

Kategorio:Portugalaj pentristoj
Kategorio:Portugalaj arkitektoj
Kategorio:Arkitektoj de moderno
Kategorio:Abstraktismaj pentristoj